《呈县尹》
宋代·陈普

生贤造物意何仁，一本从来只为民。
择取易中五阳卦，要令到处四时春。
黄扉紫闼终行志，碧水丹山且爱人。
满县栽花祗悦目，桑麻雨露是公真。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。